 1 Ihe E Mere 10  Ndị Filistia wee buso Izrel agha; ndị Izrel wee si nihu ndị Filistia gbaa ọsọ, e wee na-egbu ha, ha ana-ada nUgwu Gilboa.Ndị Filistia wee chụsie Sọl na ụmụ ya ọsọ ike; ndị Filistia wee gbuo Jọnatan na Abinadab na Malkaị-shua, ụmụ Sọl.Ọgụ ahụ wee siere Sọl ike; ndị na-agba ụta wee mesịa hụ ya. Ndị ahụ na-agba ụta wee merụọ ya ahụ.Sọl wee sị onye na-eburu ya ihe agha: Mịrị mma agha gị maa m, ka ndị a a na-ebighị úgwù ghara ịbịa mee m ihe na-adịghị mma. Ma onye na-eburu ya ihe agha ekweghị, nihi na egwu ji ya nke ukwuu. Sọl wee mịrị mma agha ya wee dakwasị na ya.Mgbe onye na-eburu ya ihe agha hụrụ na Sọl anwụwo, ya onwe ya kwa dakwasịrị ná mma agha ya wee nwụọ.Sọl na ụmụ ya atọ wee si otú a nwụọ, ndị ụlọ ya niile nwụkọtara ọnụ.Mgbe ndị Izrel niile nọ na ndagwurugwu hụrụ na ha agbawo ọsọ, nakwa na Sọl na ụmụ ya anwụwo, ha malitere ịhapụ obodo ha gbaa ọsọ; e mesịa, ndị Filistia batara biri na ha.O wee ruo nechi ya na mgbe ndị Filistia bịara iyipụsị ndị e gburu egbu ihe ha yi, ha hụrụ Sọl na ụmụ ya ka ha tọgbọ nUgwu Gilboa.Ha wee yipụ ya ihe o yi, gbupụ ya isi, werekwa ihe agha ya ma ziga ozi nala ndị Filistia gbaa gburugburu iji gwa arụsị ha na ndị obodo ha ihe merenụ.Nikpeazụ, ha debere ihe agha ya nụlọ arụsị ha, ha kedokwara okpokoro isi ya nụlọ Degọn.Ndị niile bi na Jebesh nke dị na Gilied wee nụ ihe niile ndị Filistia mere Sọl.Ndị dike niile wee bilie gaa buru ozu Sọl na ozu ụmụ ya bute ha Jebesh ma lie ọkpụkpụ ha nokpuru nnukwu osisi dị na Jebesh; ha wee buo ọnụ ụbọchị asaa.Sọl wee si otú a nwụọ nihi omume ekwesịghị ntụkwasị obi ya nke o ji enweghị okwukwe meso Jehova nihe metụtara okwu Jehova nke ọ na-edebeghị nakwa nihi ịgwa onye na-agba afa ka ọ jụọrọ ya ase.Ọ jụghịkwa Jehova ase. Nihi ya, o mere ka ọ nwụọ ma nyefee Devid nwa Jesi ọchịchị. 